ผมมีตุ่มแดงๆ 2 ตุ่มที่เป็นตุ่มเล็กติดกัน ที่ปลายอวัยวะเพศชาย ครับ ไม่มีอาการคัน ผมไปตรวจความเสี่ยงการติดเชื้อ HIV หลังเสี่ยง 40 วัน ผลเป็นลบครับ ตุ่มมาเป็นช่วง 80-90 วัน หลังมีการตรวจเชื้อ Hiv ครับ ไม่ทราบว่าผมเป็นอะไรครับ เป็นผื่นอาการแพ้ หรือเชื้อรารึเปล่าครับ ฝากคุณ แนะนำหน่อยครับ
สวัสดีค่ะ ตุ่มแดงๆที่ปลายอวัยวะเพศชาย อาจเกิดจาก1.เริมที่อวัยวะเพศ - มาด้วยตุ่มน้ำ อาจจะเป็นๆหายๆมาแล้วหลายครั้ง เวลาตุ่มน้ำแตกออกจะมีอาการแสบ เป็นโรคติดต่อทางเพศสัมพันธ์หรือการสัมผัส2.ตุ่มจากโรคติดต่อทางเพศสัมพันธ์เช่นตุ่มหนองใน อาจมีปัสสาวะแสบขัดหรือเป็นหนองร่วมด้วย หรือตุ่มจากโรคซิฟิลิซ3.หูดเช่นหูดหงอนไก่ หูดข้าวสุก - จะมีลักษณะจำเพาะ เป็นโรคติดต่อทางเพศสัมพันธ์หรือการสัมผัสเช่นกัน4.รูขุมขนอักเสบ - จะเจ็บได้เล็กน้อย ถ้าเป็นใหญ่มากอาจมีตุ่มหนอง5.ผื่นผิวหนังอักเสบจากการแพ้หรือการสัมผัส -มักมีอาการคันร่วมด้วย และมีประวัติสัมผัสสบู่หรือน้ำหอมโดยไม่ใช่อาการที่สัมพันธ์หรือจำเพาะเจาะจงกับ hiv การติดเชื้อ hiv ในระะยะแรกนั้นอาการไม่ชัดเจน จะยืนยันด้วยผลเลือดเท่านั้น ควรกลับไปยืนยันผลเลือดหลังเสี่ยงที่ 90 วันอีกครั้ง ซึ่งถ้าให้ผลเป็นลบก็น่าจะแน่นอนว่าไม่ได้เป็นโรคค่ะการดูแลตัวเองเบื้องต้น ไม่ไปแกะตุ่ม หลีกเลี่ยงการมีเพศสัมพันธ์ไปก่อน ยังไม่ควรเอายาอะไรมาทาเพราะยังไม่ทราบว่าเป็นอะไร รักษาความสะอาดบริเวณอวัยวะเพศด้วยการล้างน้ำเปล่า หลีกเลี่ยงการใช้สบู่